
                Nr.23/151/2005
BIROUL PERMANENT

AL

CAMEREI DEPUTAŢILOR



În conformitate cu prevederile Regulamentului Camerei Deputaţilor, republicat, vă înaintăm, alăturat, Raportul asupra proiectului de Lege pentru acceptarea Amendamentelor la Protocolul din 1988 privind Convenţia internaţională din 1966 asupra liniilor de încărcare, adoptate de Organizaţia Maritimă Internaţională prin Rezoluţia MSC.143(77) a Comitetului Siguranţei Maritime, la Londra la 5 iunie 2003, primit cu nr.P.L.X 380 din 21 septembrie 2005.



În raport de obiectul de reglementare şi conţinutul său, proiectul de lege face parte din categoria legilor ordinare.
PREŞEDINTE,

Dan Ioan Popescu

                Nr.23/151/2005

RAPORT

asupra proiectului de Lege pentru acceptarea Amendamentelor la Protocolul din 1988 privind Convenţia internaţională din 1966 asupra liniilor de încărcare, adoptate de Organizaţia Maritimă Internaţională prin Rezoluţia MSC.143(77) a Comitetului Siguranţei Maritime, la Londra la 5 iunie 2003


În conformitate cu prevederile Regulamentului Camerei Deputaţilor, republicat, Comisia pentru industrii şi servicii a fost sesizată, cu nr.P.L.X 380 din 21 septembrie 2005, pentru avizare şi dezbatere în fond, cu proiectul de Lege pentru acceptarea Amendamentelor la Protocolul din 1988 privind Convenţia internaţională din 1966 asupra liniilor de încărcare, adoptate de Organizaţia Maritimă Internaţională prin Rezoluţia MSC.143(77) a Comitetului Siguranţei Maritime, la Londra la 5 iunie 2003.



România a aderat la Convenţia internaţională din 1966 asupra liniilor de încărcare, una din cele mai importante convenţii care priveşte siguranţa navelor maritime, prin Decretul nr.80/1971.



Anexele convenţiei au fost modificate şi completate în mai multe rânduri. Aceste modificări şi completări au fost preluate în legislaţia naţională prin Ordonanţa Guvernului nr.53/1999, aprobată prin Legea nr.23/2001.



Pentru creşterea siguranţei navelor maritime, Organizaţia Maritimă Internaţională a adoptat noi amendamente la convenţie care se referă, în mod deosebit, la construcţia pereţilor etanşi şi a suprastructurii navelor. Aceste amendamente care au intrat în vigoare, pe plan internaţional, la 1 ianuarie 2005, trebuie preluate în legislaţia naţională pentru a fi aplicate la construcţia navelor în şantierele navale din România şi pentru controlul navelor care utilizează posturile maritime româneşti.


Proiectul de lege a fost avizat favorabil de Consiliul Legislativ cu nr.1243 din 12 septembrie 2005.



Proiectul de lege a fost avizat favorabil de Comisia pentru politică externă cu nr.380 din 23 septembrie 2005.



Examinarea proiectului de lege a avut loc în şedinţa comisiei din data de 30 septembrie 2005.



La lucrările comisiei au participat 20 de deputaţi din totalul de 23 de deputaţi membri ai comisiei.



La dezbaterile asupra proiectului de lege au participat specialişti din Ministerul Transporturilor, Construcţiilor şi Turismului.



În urma dezbaterilor, membrii comisiei au hotărât să propună plenului Camerei Deputaţilor, adoptarea proiectului de lege în forma prezentată de iniţiator.



În raport de obiectul de reglementare şi conţinutul său, proiectul de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Senatul.
                     PREŞEDINTE,                                     SECRETAR,    
                  Dan Ioan Popescu                                  Aurelia Vasile
Expert,

Daniel Bădina

